Vengdayîşê Konseya Kurdan ê Demokratîkan a Fransa (CDK-D) paytextê Fransa Paris de kurdîstanijan, wekîlanê têgêrayîşanê Fransa, endamanê Komeleya Paştdayîşê Franc-Kurdistanî verê Wezaretê Edaletî yê Fransa de çalakîyêke kerde.
Seba ke Qirkerdişê Parisî bêro roşnîkerdene girseyî reyna venga Fransa da ke wa serê dosyaya qirkerdişî ra îbareya 'sirê dewlete' wedara û kiştoxan eşkera bikera.
Çalakîye de sloganê sey 'Edalet, raştî', 'Cinîye, Cuye, Azadîye' û 'Kiştox Erdogan' ameyî vatene. Qiseykerdişan de Wezaretê Edaletî yê Fransa ra ame waştene ke wa 'nê sirê dewlete' eşkera bikero.
Wekîle Sabîne Robîn zî ard ziwan ke mesuldarîya Fransa ya ke cade nê qirkerdişî eşkera bikera.
Wekîlê verênî yê HDPyî Mehmet Emîn Adiyamanî zî vat: ''Wa Fransa operasyonanê vera kurdan ra fek vera bida.''
